title: Διαπολιτισμική προσαρμογή, διερεύνηση εγκυρότητας και αξιοπιστίας της κλίμακας φυσικής δραστηριότητας lower extremity activity scale (LEAS) σε ασθενείς με οστεοαρθρίτιδα γόνατος
title: Transcultural adaptation and validation of loweractivity scale (LEAS) in patient with knee ostearthitis
titleType: AlternativeTitle
Creators: name: Κλαδούχου, Αγγελίνα- Γεωργία
Publisher: name: Πανεπιστήμιο Δυτικής Αττικής
Year: 2021
Subjects: Οστεοαρθρίτιδα γόνατος
φυσική δραστηριότητα
Ερωτηματολόγιο LEAS
Αξιολόγηση
Εγκυρότητα
Αξιοπιστία

description: Οι ασθενείς με ΟΑ γόνατος αντιμετωπίζουν αρκετά λειτουργικά προβλήματα με επακόλουθο τη μείωση της φυσικής δραστηριότητας (ΦΔ) στην καθημερινότητά τους, παρά τις διεθνείς συστάσεις για τα ευεργετικά της αποτελέσματα. Για το λόγο αυτό η αξιολόγηση και κατηγοριοποίηση των ασθενών ανάλογα με τα επίπεδα της ΦΔ κρίνεται αναγκαία στο πλαίσιο για τη διαχείριση της ΟΑ. Η κλίμακα φυσικής δραστηριότητας Lower Extremity Activity Scale (LEAS) δημιουργήθηκε με σκοπό να αξιολογεί τη φυσική δραστηριότητα σε ασθενείς με προβλήματα οστεοαρθρίτιδας στο κάτω άκρο. Οι ασθενείς έχουν τη δυνατότητα, μέσα από 12 προτάσεις, να κατατάξουν το επίπεδο της ΦΔ στην πιο αντιπροσωπευτική για αυτούς κατάσταση. Σκοπός: Διαπολιτισμική προσαρμογή της κλίμακας LEAS στην ελληνική γλώσσα καθώς κι επίσης και η αξιολόγηση της εγκυρότητας και της αξιοπιστίας αυτής σε κλινικό πληθυσμό με ΟΑ γόνατος. Μέθοδος: Η διασκευή της κλίμακας LEAS στα Ελληνικά πραγματοποιήθηκε μετά από έγκριση του δημιουργού (Saleh J. Khaled), ακολουθώντας διεθνείς οδηγίες. Χρησιμοποιήθηκε η μέθοδος της μετάφρασης- επαναμετάφρασης (backward translation approach) 5 συνολικά σταδίων από 3 δίγλωσσους μεταφραστές. Τριάντα οκτώ (38) άτομα (31 γυναίκες, 7 άνδρες, 63,4 έτη) συμμετείχαν στην παρούσα ερευνητική μελέτη. Πραγματοποιήθηκε αξιολόγηση της εσωτερικής συνάφειας, της αξιοπιστίας επαναληπτικών μετρήσεων καθώς και έλεγχος της εννοιολογικής εγκυρότητας, συγκλίνουσας εγκυρότητας και έλεγχος ανταποκρισιμότητας της κλίμακας. Τα δεδομένα καταχωρήθηκαν και αναλύθηκαν με το στατιστικό πρόγραμμα SPSS (Version 24.0) για τις κοινωνικές επιστήμες. Αποτελέσματα: Η διασκευή της κλίμακας LEAS στην ελληνική γλώσσα δεν παρουσίασε ιδιαίτερες δυσκολίες. Ο δείκτης αξιοπιστίας εσωτερικής συνάφειας Cronbach’s alpha βρέθηκε υψηλός (α=0,977) καθώς και η αξιοπιστία μεταξύ των επαναλαμβανόμενων μετρήσεων βρέθηκε υψηλή (ICC=0,956). Η κλίμακα LEAS συσχετίστηκε με την κλίμακα VAS, τις υποενότητες των ερωτηματολογίων KOOS (r= από -1.μέχρι +1, p&lt;0.05) . Βρέθηκε μέτρια αρνητική συσχέτιση με το κλινικό τεστ Time Up and Go (r=-0,485, p=0,004), θετική μέτρια συσχέτιση με την υποκλίμακα του ερωτηματολογίου SF-12 για τη φυσική λειτουργία (r=0,471, p=0,015) και βρέθηκε και στατιστικά σημαντική σχέση με το ερωτηματολόγιο TSK για το φόβο της κίνησης (r=-0,583, p=0,002). Συμπεράσματα: Η ελληνική έκδοση του ερωτηματολογίου LEAS σε αυτό το πιλοτικό στάδιο είναι έγκυρη και αξιόπιστη για τον κλινικό πληθυσμό ΟΑ που αξιολογήθηκε και μπορεί να χρησιμοποιηθεί από επαγγελματίες υγείας για την κατάταξη της ΦΔ ασθενών με ΟΑ γόνατος. Επομένως, είναι διαθέσιμο εργαλείο για τη χρήση σε μελλοντική έρευνα και πρακτική. Λέξεις κλειδιά: οστεοαρθρίτιδα γόνατος, φυσική δραστηριότητα, ερωτηματολόγιο LEAS, αξιολόγηση, εγκυρότητα, αξιοπιστία